ઓસ્વિટ્ઝમાં તેમના રોકાણ દરમ્યાન, ફરી એક વખત તેમને સ્મશાનગૃહની નજીકના ઝૂંપડામાં ખસેડવામાં આવ્યા. તેમને એ સમજાતું ન હતું, કે જર્મનો ખરેખર તેમને ગેસના ફૂવારા કે ચેમ્બરોમાં લઈ જવાનાં હતાં કે નહીં? લ્યુસિયા તો એ સમયે પણ એનું એ જ ગાણું ગાતી રહેતી હતી! નવાઈની વાત તો એ હતી, કે છાવણીમાં આવેલી કેદીઓની ભરતીએ પૃથ્વીની આ હદ સુધી, છેવાડાના આ ધ્રુવ પર આવેલી ઊંડી ખીણમાં લાવીને તેમને મૂકી દીધા હતા, અને ત્યારે પણ શિન્ડલરની સ્ત્રીઓમાં એટલી હદે નિરાશા વ્યાપી નહોતી ગઈ! અવનવી વાનગીઓ બનાવવાની રીત અને યુદ્ધ પહેલાની રસોડાની વાતો કરતી સ્ત્રીઓ હજુ પણ છાવણીમાં જોવા મળી જતી હતી!